2017. március 17-én benyújtott kereset – M & K kontra EUIPO - Genfoot (KIMIKA)
(T-171/17. sz. ügy)
A keresetlevél nyelve: angol
Felek
Felperes: M & K Srl (Prato, Olaszország) (képviselő: F. Caricato ügyvéd)
Alperes: az Európai Unió Szellemi Tulajdoni Hivatala (EUIPO)
A másik fél a fellebbezési tanács előtti eljárásban: Genfoot, Inc. (Montreal, Quécec, Kanada)
Az EUIPO előtti eljárás adatai
A vitatott védjegy bejelentője: a felperes
A vitatott védjegy: KIMIKA európai uniós szóvédjegy – 13. 233 391. sz. védjegybejelentés
Az EUIPO előtti eljárás: felszólalási eljárás
A megtámadott határozat: az EUIPO negyedik fellebbezési tanácsának 2017. január 12-én hozott határozata (R 1206/2016-4. sz. ügy)
Kereseti kérelmek
A felperes azt kéri, hogy a Törvényszék:
nyilvánítsa a felperes keresetét elfogadhatónak és megalapozottnak; és ennek következtében
változtassa meg a megtámadott határozatot;
az ügyet utalja vissza az EUIPO elé a megváltoztatott határozat meghozatala céljából, és ily módon – még a vitatott osztályokban is – engedélyezze a 13. 233 391. sz. európai uniós védjegy végleges lajstromozását;
az ellenérdekű felet kötelezze a három eljárás költségeinek viselésére.
Jogalapok
A 207/2009 rendelet 15. cikkének megsértése;
a fellebbezési tanács tévedett az ütköző védjegyek összetéveszthetőségének értékelése során.
____________